નિખિલ નેહા સાથે મેઘધનુષ્ય વિશે ચર્ચા કરે છે, પણ એ લોકોને મેઘધનુષ્યનાં દ્રશ્યમાં સાથે દર્શાવ્યા નથી. સારાની સાથે પણ નિખિલ એ પહાડી પર જાય છે પરંતુ એ લોકો એ દિવસે વાદળોને કારણે મેઘધનુષ્ય જોઈ શકતાં નથી. આખરે નિખિલ અને શગુન એ સાત મેઘધનુષ્યો જુએ છે, જે રીતે નિખિલ કહે છે તેમ, જાણે આકાશમાં કોઈ જાદુઈ લાકડી ફેરવવામાં આવી હોય. જિંદગી પણ મેધધનુષ્યનાં સાત રંગો જેવી છે, જ્યારે જેટલું પાસે છે એનો આનંદ માણવો જ રહ્યો, નહીં તો મેઘધનુષ્યનાં એ સુંદર સાત રંગોની જેમ ખુશીઓ પણ થોડીવાર માટે આવીને જતી રહેશે, એ ખુશીઓને, એ પળોને જો એ વખતે માણી નહીં હોય તો બની શકે કે ક્યાંક અફસોસ રહી જાય...